கேள்வி: கன்னித்தன்மை சோதனை பற்றி நீங்கள் என்ன அறிந்துள்ளீர்கள்?
பதில்: கன்னித்தன்மை சோதனை (''Virginity test'') என்பது ஒரு சிறுமியோ அல்லது பெண்ணோ அவர்கள் கன்னி என்பதை தீர்மானிக்கும் நடைமுறையும், செயல்முறையும் ஆகும்; அதாவது, அவள் ஒருபோதும் பாலுறவு ஈடுபடவில்லை அல்லது பாதிக்கப்படவில்லை என்பதை தீர்மானிக்க இது நடத்தப்படுகிறது. கன்னிச்சவ்வு உடலுறவின் விளைவாக மட்டுமே கிழிந்துவிடும் என்ற தவறான அனுமானத்தில் இவ்வாறு சோதனை நடத்தப்படுகிறது. சோதனை செய்யப்பட்ட சிறுமிகளுக்கும், பெண்களுக்கும் அதன் தாக்கங்கள் மற்றும் அது நன்னெறி கருதப்படுவதால் இவ்வாறான கன்னித்தன்மை சோதனை பரவலாக சர்ச்சைக்குரியதாகக் கருதப்படுகிறது.[http://www.soc.ucsb.edu/sexinfo/article/the-hymen University of California at Santa Barbara's SexInfo – The Hymen] . Retrieved 4 March 2009. வன்கலவி அல்லது சிறுவர்களுடனான பாலியல் முறைகேடு என சந்தேகிக்கப்படும் சந்தர்ப்பங்களில், கன்னிப் பெண்ணிடம் விரிவான பரிசோதனை செய்யப்படலாம். ஆனால் கன்னிமையின் நிலை மட்டும் பெரும்பாலும் முடிவற்றதாக இருக்கும். இவ்வகை சோதனைகள் வலி மிகுந்த, அவமானகரமான, அதிர்ச்சிகரமான நடைமுறையாகும். இது பெண்களுக்கு எதிரான வன்முறை உருவாக்குகிறது என்பதால் இச்சோதனையை மனித உரிமைகளுக்கான ஐக்கிய நாடுகள் மன்றம், ஐ. நா. பெண்கள் அமைப்பு, உலக சுகாதார அமைப்பு போன்றவை இச்சோதனையை முடிவுக்குக் கொண்டு வர வேண்டும் என்று அக்டோபர் 2018இல் கூறியது.
கேள்வி: கன்னித்தன்மை சோதனை - பெண்களுக்கு எதிரான வன்முறையின் உதாரணம் குறித்து விரிவாக சொல்லுங்கள்.
பதில்: உலக சுகாதார நிறுவனத்தால் பெண்களுக்கு எதிரான வன்முறை கன்னித்தன்மை சோதனை ஒரு எடுத்துக்காட்டு என்று அறிவிக்கப்பட்டாலும், அது இன்னும் பல நாடுகளில் நடத்தப்படுகிறது. கன்னித்தன்மை சோதனை என்பது மருத்துவ ரீதியாக தேவையற்ற அதேசமயம் ஊடுருவும் பிறப்புறுப்புப் பரிசோதனையாகும். இது பெரும்பாலும் அவர்களின் ஒப்புதல் இல்லாமல் பெண்களுக்கு மட்டுமே பிரத்தியேகமாக செய்யப்படுகிறது. அது பாலின வேறுபாட்டையும், அதிகார சமத்துவமின்மையையும் அடிப்படையாகக் கொண்டது. மேலும், பெண்களின் முடிவெடுக்கும் திறனைக் குறைமதிப்பிற்கும் உட்படுத்துகிறது. க ன்னித்தன்மை சோதனை நடைமுறையானது, பெண் பாலியல் செயல்பாட்டைக் கட்டுப்படுத்தவும், பெண்களுக்கு எதிரான வன்முறையை நியாயப்படுத்தவும் வரலாற்று ரீதியாகப் பயன்படுத்தப்படும் சமூக நெறிமுறைகளை அடிப்படையாகக் கொண்டது. உலகெங்கிலும் உள்ள சமூகங்களில், குறிப்பாக தந்தை மரபாட்சி சமூகத்தில், பெண்கள் பெரும்பாலும் தங்கள் தந்தையர் அல்லது கணவனின் சொத்தாகக் கருதப்படுகிறார்கள். இதனால் அவர்களின் உடல்கள் ஆண்களின் கட்டுப்பாட்டிற்குரிய பொருள்களாகின்றன. இது சிறுமிகளும் பெண்களும் திருமணம் செய்யும் வரை கன்னிகளாக இருக்க சமமற்ற சமூக அழுத்தங்களை தூண்டுகிறது. இந்த அணுகுமுறைகள் ஆண்களுக்கு பெண் பாலியல் நடத்தைகளைக் கட்டுப்படுத்துவதற்கான ஒரு கட்டமைப்பை உருவாக்குகின்றன. மேலும் இது பெண்களுக்கு தண்டனையாகவோ அல்லது மரணத்திற்கு கூட வழிவகுத்தது. இந்த பாரபட்சமான அணுகுமுறைகள் பெண்களுக்கு எதிரான வன்முறைக்கும் வழிவகுத்தன. File:CC-BY_icon.svg Material was copied from this source, which is available under a creativecommons:by-sa/3.0/.